Spitalele din Germania, forțate să amâne operațiile care nu sunt urgente.
Este de așteptat ca numărul de cazuri de COVID-19 să crească în Germania. Uwe Janssens a rugat spitalele să amâne operațiile care nu sunt urgente. Problema este personalul medical insuficient pentru a trata pacienții în stare gravă.
Germania se pregătește pentru un val de pacienți cu COVID-19, în acest sens oficialii din zona medicală le cer spitalelor să nu mai accepte operațiile care nu sunt urgente, relatează Deutsche Welle.Uwe Janssens, președintele asociației pentru terapie intensivă și urgențe medicale, a îndemnat spitalele din zonele în care infecțiile cu COVID-19 sunt în număr mare să "oprească operațiile normale cât mai repede"."Unde este justificat medical, intervențiile chirurgicale trebuie oprite și amânate", a adăugat Janssens, care a mai spus că spitatele trebuie să își conserve resursele.Chiar dacă Germania are suficiente paturi și ventilatoare în secțiile de terapie intensivă, problema este lipsa personalului medical care tratează pacienții care au nevoie de ventilatoare și anestezie.La începutul lunii noiembrie, Germania avea peste 2.300 de pacienți cu COVID-19 în secțiile de terapie intensivă. Mai mult de jumătate dintre aceștia au nevoie de suport ventilator.În altă ordine de idei, Belgia transportă cu elicopterul pacienții bolnavi grav de Covid în Germania,.